ઘાટલોડિયામાં રહેતા જીજ્ઞેશભાઈ પટેલના પુત્ર વંશનું સ્વિમિંગ શીખતી વખતે અમદાવાદની પ્રખ્યાત સન એન્ડ સ્ટેપ કલબ મોત થયું હતું. વંશ ધોરણ એકમાં અભ્યાસ કરતો હતો અને વેકેશન પડ્યું હોવાથી તેની માતા તોરલબહેન સાથે તે સ્વિમિંગ શીખવા આવતો હતો. કોચ વંશને અન્ય બાળકો સાથે 3 ફૂટ પાણીમાં સ્વિમિંગ શીખવી રહ્યા હતા. માતા પિતાનુ કહેવું છે કે કોચની બેદરકારીને કારણે વંશનું મોત થયુ છે જ્યારે કલબ સ્વિમિંગ પુલ સત્તાવાળાનું કહેવું છે કે 3 ફૂટ પાણીમાં વંશને સ્વિમિંગ શીખવાડવામાં આવી રહ્યું હોવાથી ડુબવાનો કે બેદરકારીનો કોઇ પ્રશ્ન ઉભો થતો જ નથી. જ્યારે પોલીસનું કહેવું છે કે પોસ્ટમોર્ટમ તેમજ એફએસએલ સહિતના રિપોર્ટ આવ્યા પછી જ જાણી શકાય કે ખરેખર વંશનું મૃત્યુ કેવી રીતે થયું હતું.